CELEX: 62016TN0190
Language: et
Date: 2016-04-27 00:00:00
Title: Kohtuasi T-190/16: 27. aprillil 2016 esitatud hagi – Azarov versus nõukogu

20.6.2016   
            
            
               ET
            
            
               Euroopa Liidu Teataja
            
            
               C 222/30
            
         27. aprillil 2016 esitatud hagi – Azarov versus nõukogu
   (Kohtuasi T-190/16)
   (2016/C 222/38)
   Kohtumenetluse keel: saksa
   
      Pooled
   
   
      Hageja: Mykola Yanovych Azarov (Kiiev, Ukraina) (esindajad: advokaadid G. Lansky ja A. Egger)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 4. märtsi 2016. aasta otsus (ÜVJP) 2016/318, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 60, lk 76) ning nõukogu 4. märtsi 2016. aasta rakendusmäärus (EL) nr 2016/311, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT L 60, lk 1), hagejat puudutavas osas;
            
         
               —
            
            
               võtta tarvitusele teatavad menetlust korraldavad meetmed, eelkõige:
               
                           —
                        
                        
                           küsimused nõukogule;
                        
                     
                           —
                        
                        
                           nõukogult kohtuvaidluse teatavate aspektide suhtes kirjaliku või suulise seisukoha küsimine;
                        
                     
                           —
                        
                        
                           teabenõuete esitamine nõukogule ja kolmandatele isikutele, muu hulgas komisjonile, EADS-ile ja Ukrainale;
                        
                     
                           —
                        
                        
                           kohtuasjaga seotud dokumentide või teiste kirjalike materjalide küsimine;
                        
                     
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et rikutud on põhiõigusi
               Selle väitega heidab hageja ette omandiõiguse ning ettevõtlusvabaduse õiguse rikkumist. Lisaks väidab ta, et kehtestatud piiravad meetmed on ebaproportsionaalsed.
            
         
               2.
            
            
               Teine väide, et kuritarvitati võimu
               Hageja väidab siinkohal muu hulgas, et nõukogu on tegutsenud võimu kuritarvitades, sest piiravate meetmete kehtestamisega hageja suhtes taotleti suures osas muid eesmärke kui õigusriikluse tegelikku tugevdamist ja toetamist ning inimõiguste austamist Ukrainas.
            
         
               3.
            
            
               Kolmas väide, et rikutud on hea halduse põhimõtet
               Selle väite raames heidab hageja esmajoones ette, et rikutud on õigust erapooletule kohtlemisele, õigust ausale ja õiglasele kohtlemisele ning õigust asjaolude hoolikale uurimisele.
            
         
               4.
            
            
               Neljas väide, et tehtud on ilmne hindamisviga